Document ID: 32005R1219

32005R1219
L 199/45
JURNALUL OFÍCIAL AL UNIUNII EUROPENE
REGULAMENTUL (CE) nr. 1219/2005 AL COMISIEI
din 28 iulie 2005
de modificare a Regulamentului (CE) nr. 1623/2000 de stabilire a normelor de aplicare a Regulamentului (CE) nr. 1493/1999 al Consiliului privind organizarea comună a pieței vitivinicole, în ceea ce privește mecanismele pieței
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (1), în special articolele 33 și 36,
întrucât:
(1)
Articolul 13 din Regulamentul (CE) nr. 1623/2000 al Comisiei (2) prevede, în cadrul schemei de ajutoare pentru mustul utilizat pentru îmbogățirea vinurilor, o derogare pentru mustul provenit din zone viticole, altele decât zona CIII, care expiră la sfârșitul anului de recoltă 2004/2005. Până la o schimbăre mai profundă a acestei schemei de ajutoare, cu ocazia reformei prevăzute a organizării comune a pieței vitivinicole, trebuie să efectuăm o prelungire a acestei derogări până la sfârșitul anului de recoltă 2006/2007.
(2)
Articolele 45, 59 și 61 din Regulamentul (CE) nr. 1623/2000 stabilesc anumite date legate de distilarea subproduselor de vinificare. Ținând seama de recolta foarte importantă din anul 2004/2005, în unele state membre există dificultăți materiale pentru încheierea distilării în termenele de realizare prevăzute. Prin urmare, este necesar ca respectivele termene să fie prelungite.
(3)
Articolul 52 din Regulamentul (CE) nr. 1623/2000 prevede o derogare la regimul de distilare pentru vinurile produse din struguri clasificați în același timp ca soiuri destinate elaborării vinurilor, ca și rachiului de vin cu denumire de origine pentru anii de recoltă 2001/2002-2004/2005. Până la modificarea mai profundă a acestei scheme de ajutoare, cu ocazia reformei prevăzute a organizării comune a pieței vitivinicole, trebuie efectuată o prelungire a acestei derogări până la sfârșitul anului de recoltă 2006/2007.
(4)
Articolul 63a din Regulamentul (CE) nr. 1623/2000 privind distilarea vinului în alcool alimentar, stabilește un procentaj al producției cu care producătorii pot participa la distilare. Acest procent trebuie stabilit pentru anul de recoltă 2005/2006.
(5)
Regulamentul (CE) nr. 1623/2000 trebuie modificat în consecință.
(6)
Întrucât următorul an de recoltă începe la 1 august 2005, prezentul regulament trebuie să se aplice de la această dată.
(7)
Măsurile prevăzute de prezentul regulament sunt conforme cu avizul Comitetului de gestionare a vinului,
ADOPTĂ PREZENTUL REGULAMENT:
Articolul 1
Regulamentul (CE) nr. 1623/2000 se modifică după cum urmează:
1.
la articolul 13 alineatul (1) al doilea paragraf, „pentru anii de recoltă 2003/2004-2004/2005” se înlocuiește cu „pentru anii de recoltă 2003/2004-2006/2007”;
2.
la articolul 45 alineatul (1) se adaugă următorul paragraf:
„Prin derogare la primul paragraf, pentru anul de recoltă 2004/2005, data prevăzută la primul paragraf se amână până la 31 august din următorul an de recoltă.”;
3.
la articolul 52 alineatul (1) al patrulea paragraf, „pentru anii de recoltă 2001/2002 - 2004/2005” se înlocuiește cu „pentru anii de recoltă 2001/2002 - 2006/2007”;
4.
la articolul 59 se adaugă următorul paragraf:
„Prin derogare de la primul paragraf, pentru anul de recoltă 2004/2005, data prevăzută la paragraful menționat anterior se amână până la 15 septembrie din următorul an de recoltă.”;
5.
la articolul 61 alineatul (3) se adaugă următorul paragraf:
„Cu toate acestea, pentru anul de recoltă 2004/2005, data prevăzută la primul paragraf se amână până la 15 septembrie din următorul an de recoltă.”;
6.
la articolul 63a alineatul (2) primul paragraf, ultima teză se înlocuiește cu următorul text:
„Pentru anii de recoltă 2004/2005 și 2005/2006, procentul respectiv se stabilește la 25 %.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament se aplică de la 1 august 2005.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 iulie 2005.

Labels: 17
6